钦定古今图书集成/明伦汇编/交谊典/第027卷 > 《图书编》 > 《保甲规条》
## 钦定古今图书集成/明伦汇编/交谊典/第027卷 > 《图书编》 > 《保甲规条》

一、审编之法：将各该地方挨门顺户，每十户编为一
甲，共制一牌，不拘亲从人丁多寡，逐一填写军民籍
贯、年貌、生理。每一门即为一户，如系己房，即填注己
房；如系赁房，即填注某人房。如本地止有十二、三户，
亦止编作一甲；止有六、七、八户，亦止编作一甲。若独
家孤村，即将邻近孤村或四、五、六家编作一甲，不必
“取盈于数。俱填注牌面、送该州县官亲笔标点、不许
遗漏一户一丁。违者被人首出、或查出定行重治。”
一各保甲人户俱以各州县衙门为主。分别东西南
北四至、各照该关乡村列为字号。不分乡宦举监生
员军民之家一体次第编号如鱼鳞格式。盖此系排
门保甲、必不遗漏一户一丁方可无事互相保守，有
事逐户挨查。非如地方总、小甲、火夫等役有传报接
应差役之烦。若仍前照例优免，中间更生规避。且火
盗生发，富贵者安居，而欲以守望救助专责之贫者、
贱者，理势亦有所难行也。各宜相体，以靖地方。
《一》、一甲末户，即二甲紧邻，其于觉察救助，尢为切要。
若有火盗争斗、人命等项，不得委之别甲不理。每甲
牌面须将上甲尾户、下甲首户姓名一并填注，以便
稽查。

一、每甲即于十户内审编甲长一名；每十甲即于百
户内审编保长一名。每四街、四关及大村、大镇，不拘
甲数多少，各编保正一名。其小村、小镇或三、四、五处，
酌量人多少、地远近，共编保正一名。俱听各甲、各保
公举到官，以凭复审。裁定，各填注牌面。凡里甲人等，
止于互相稽察出入不明之人，严行举首窝隐之条，
更无别项差遣，亦不许巡捕官查点生扰。保长、保正
俱择殷实人户，有行止才干足以统率众人者为之。
专一督率各甲人户，严申条约，保安地方，更无别事，
亦不必迎送官府。火夫杂差俱准优免，或二三年一
换，或一年一换，听民自便，不许滥受词状，生事害人，
违者查究。其有与约正屡举善恶，得实、举行，有功定
行，优待奖赏以为诸保之劝。

一、每二牌之内，保长精选报精壮能干乡勇一名，注
于牌面，免其火夫专司巡察。一、遇地方有警，若小盗
乡村可捕者，即率各甲并力捕之。若大盗势不易擒
者，即令乡勇数人，飞报沿途地方保甲人等，并力协
拏；一面驰马飞报官司，添兵捕剿，不许时刻违误。擒
贼有功，定行给赏。

一“各处寺庙庵堂多有停留远方游僧游道斋化不
明之人。或倡行邪教惑众图财。或盗贼隐名，怀奸窥
伺。为害地方不小。仰各照例与民家一体编入保甲，
随行《乡约》以便稽查。其乐户之家”，尤奸盗藏匿之所，
亦各就近附于甲牌之末，听乡保正长人等稽查，毋
令遗漏以滋他弊。

一、每月初一日为始，各甲长将牌悬在一户门上，初
二日悬在二户门上，周而复始。月无三十即止，仍照
初一日悬挂。如有出入存亡，应增减姓名，会上揭报
于约正、保正明注牌面，以凭四季类报于官，改正底
册。

一、各保甲人等止于每月初二日赴会所申明《乡约
保甲条规》一次，保正、保长止于每月十六日赴官递
地方有事无事结状一纸，此外再无别扰。递结之日，
即带善恶簿，听掌印官查考，酌量奖戒。会多一日，恐
难遍查，即以四至定限，分作四日递结亦可。如或无
善滥书，有恶不举，访出定行究治。

一、保甲人等，各随地里远近、人户多寡，酌量立为一
会。如居于城之四街、四关者，即就闲旷公所、宽广寺
观各为一会；居于各乡村者，亦就附近寺观、社庙宽
广去处行之。乡村大者，各就同保中立为一会；乡村
小者，或三、四处，或四、五处，共为一会。每月初二日，保
正率诸保甲、同乡约正，俱赴乡保会所行礼。若实有
事或疾病不能赴者，即先期告于约正，或托故不赴
会者，即非良民也。约正、保正逐一掣牌查点，量情罚
谷公用。秋成无事，每月十五日再行一次。

一、《保甲审编》立会既定，该州县即移文该学，共推请
乡士大夫数位为约正，以倡率士民。无士大夫处，则
推高年耆德、众所尊信者为之。又选生员五、六人，司
赞礼鸣鼓讲谕之事。老人二人振铎，月轮五、六人为
直，月置办会事。如乡村少生员处，则以老成忠谨、熟
于礼仪者代之。约正或系乡宦，或有德年高，有事不
必赴官，保正代之。

右保甲既定，即此举行《乡约》，诵读《圣谕》六言，申明约
规四条，令其善相劝，恶相规，婚丧相助，贫窘相赒，斗
争相救解，火盗相援应，彼此互相稽察，窝隐互相觉
举，有不如令者，十家连坐，庶家喻户晓，不知犯法。且
同乡冠婚丧祭，悉依《家礼》举行，一切敝俗，咸禁革之，
实为百姓亲睦、风俗淳厚之要法也。古道其可复见
“矣乎？”

典废，后儒于是乎有乡约之举，蓝田吕氏之言可征
也。我太祖高皇帝立里社乡厉之祭，因以礼义法禁
劝戒斯民，即古属民读法之意。而又颁圣训六言，以
木铎徇于天下，虽深山穷谷，咸使闻知。《大诰》三篇及
教民榜文。其于五常之训，养亲祀先，教子睦族，勤生
业，厚闾里，举善惩恶之事，言之不一而足。而尤谆谆
者，同里之义，孝子顺孙、义夫节妇，则里甲老人奏闻；
士农工商各守本业，毋许闲惰，则贤者良者互相劝
勉；见丁著业，用心生理，则老人督并，劝民为善；细微
事务，互相含忍，则本里民人恳切告戒；五常不率，则
乡高年并年壮豪杰者会议训诫。斯亦曷非《乡约》之
意哉？历岁既久，奉行者怠忽而不知所存者诸乡村
春秋社稷而农巫告赛亦非钦降之文。其在城郭方
隅则社厉之礼守宰行之，法戒虽明而环听无几然
则申圣代之明谟，述前贤之彝训，以淑乡闾，以厚风
俗。行之岂不以坊郭为首乎？坊郭阜藩当以礼义旧
家衣冠长者倡之。古《族师》“月吉则行”，或恐太繁。《党正》
以四孟吉时行之，似可依也。

凡乡约一遵太祖高皇帝圣训，孝顺父母，尊敬长上，
和睦乡里，教训子孙，各安生理，毋作非为。右六言，各
处训释非一，言虽异述，义则同归。每会举一处所释
者，徐读而申演之。又依朱子增损蓝田吕氏《乡约》四
条：“德业相劝，过失相规，礼俗相交，患难相恤。”右四言，
各具条件，定为约规。每百家或二三百家，随其远近，
连为一会，众推一人有齿德者为约正，有学行者二
人副之。一会共制《圣谕》牌一面，立簿二扇，一书同约
姓名及举约费用，一记德行，一记过失。牌与簿，会首
以次相传。会日，择公所预先陈牌案，坐次通会，皆深
衣，如期毕至。三揖三让升堂，端肃班立，赞者唱：“排班。”
以次北面各序立。班齐，鞠躬，拜，兴，拜，兴，拜，兴，拜，兴，平
身分班，揖平身，各就位坐定，歌生进班，依次序立庭
前，揖平身分班唱“设讲案，鸣讲鼓。”进讲者宣演《圣谕》
首二句毕，揖平身，皆坐，唱歌诗，司鼓钟者依歌节奏
送茶。再进讲，次二句毕，揖平身，皆坐，歌诗如前送茶，
三进讲，末二句毕，揖平身，皆坐，唱歌诗如前送茶。唱
“举善行”，或举有善行者，约正副谂于众无异词，遂书
于《德行簿》，唱规过失。或闻有过失者，约正副戒之。再
次不改，遂书于《过失簿》。会首将本日费用书于《费用
簿》毕，皆兴揖，平身，礼毕。凡同会礼让相先，如进退升
降立班坐次，一以尊卑少长为序。就坐各宜肃容端
默，敬听尊长教训。未达者，宜虚心请教。问答之间，切
戒神怪邪僻之语及私议朝廷州县政事得失播扬
他人过恶违者即当纠而书之。每会至晡乃退。